**TELEPÜLÉSKÉPI BEJELENTÉSI ELJÁRÁS**

1. Kaposvár Megyei Jogú Város Önkormányzatának **49/2017. (XII. 13.)** önkormányzati rendelete (továbbiakban: Ör.) rendelkezik Kaposvár megyei jogú város településképi védelméről.
2. Ennek értelmében – és a vonatkozó egyéb jogszabályok értelmében – egyes **hatósági engedélyhez nem kötött** tevékenységek, valamint reklámelhelyezések, rendeltetésváltoztatások tekintetében településképi bejelentési eljárást kell lefolytatni az Ör. 39. §-a alapján a 8. melléklet 3. fejezetében meghatározott esetekben.
3. A településképi bejelentési eljárás **illetékmentes**.
4. A kérelmet papíralapon, eredeti aláírással kell benyújtani az erre a célra rendszeresített formanyomtatványon.
5. A bejelentéshez 2 példány ­ a kérelem tárgyának megfelelő ­ papíralapú dokumentációt kell csatolni, melyből egy példányt a bejelentő a döntéssel együtt visszakap.
6. A polgármester a tervezett tevékenység tudomásulvételéről vagy a tevékenység megtiltásáról a bejelentés beérkezésétől számított **15 napon belül** döntést hoz.
7. Az igazolás érvényességi ideje: 6 hónap.
8. A bejelentés szerinti tevékenység a bejelentés alapján megkezdhető, ha ahhoz más hatósági engedély nem szükséges, és a polgármester a tevékenység végzését a bejelentést követő 15 napon belül nem tiltja meg.
9. A bejelentés elmulasztása, vagy a polgármester döntésének megszegése esetén a magatartás megszegőjével szemben **100.000 forinttól** terjedő pénzbírság szabható ki**.**
10. A polgármester döntésével szemben Kaposvár Megyei Jogú Város Önkormányzatának Közgyűléséhez lehet fellebbezni. Az írásos fellebbezés a Főépítészi Irodán nyújtható be.